Onsdag besluttede et flertal i byrådet i Frederikshavn på et møde, at skolerne Jerup og Elling skal lukke. De to skoler lukker til sommerferien i 2015. Samtidig lukker 7.-9. klasse på Gærum Skole og på Stensnæsskolen. Ud af de 31 medlemmer af byrådet stemte ni imod kommunens nye struktur på børneområdet. Det var Dansk Folkeparti, Enhedslisten og fire medlemmer af Venstre. Det var Mette Hardam, Mogens Brag, Frode Thule Jensen og Jens Ole Jensen.
Byrådet i Frederikshavn besluttede onsdag, at to skoler skal lukke.